CELEX: 62021TN0189
Language: fi
Date: 2021-04-10 00:00:00
Title: Asia T-189/21: Kanne 10.4.2021 – Aloe Vera of Europe v. komissio

31.5.2021   
            
            
               FI
            
            
               Euroopan unionin virallinen lehti
            
            
               C 206/39
            
         
      Kanne 10.4.2021 – Aloe Vera of Europe v. komissio
      (Asia T-189/21)
      (2021/C 206/47)
      Oikeudenkäyntikieli: englanti
      
         Asianosaiset
      
      
         Kantaja: Aloe Vera of Europe BV (Amsterdam, Alankomaat) (edustaja: asianajaja B. Van Vooren)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission asetuksen (EU) 2021/468
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen ainoaan kanneperusteeseen, jonka mukaan riidanalaisella toimella loukataan sekä aineellisesti että menettelyllisesti ennalta varautumisen periaatetta.
      
                  1.
               
               
                  Kanneperusteen ensimmäisen osan mukaan komission asetuksessa (EU) 2021/468 (1) loukataan ennalta varautumisen periaatetta. Kantaja väittää, että ennalta varautumisen periaatteen mukaan ennalta ehkäisevä sääntelytoimi on sallittu ainoastaan silloin, kun tieteellinen arvio osoittaa mahdollisen riskin ylittävän tason, joka voitaisiin vielä hyväksyä yhteiskunnan kannalta. Tässä tapauksessa riidanalaisella asetuksella kiellettiin aloe veran sisälehdestä valmistettu geeli, vaikka tieteellinen arvio osoitti, ettei tämän tuotteen osalta ollut olemassa riskiä. Kantaja väittää lisäksi, että tieteeseen perustumisen sijaan riidanalainen asetus oli mielivaltaisten päätösten sarjan lopputulos.
               
            
                  2.
               
               
                  Kanneperusteen toisen osan mukaan asetus (EU) 2021/468 annettiin menettelyllisesti vastoin ennalta varautumisen periaatetta. Kantaja väittää, ettei komissio noudattanut Euroopan parlamentin ja neuvoston asetuksen (EY) N:o 1925/2006 (2) 8 artiklassa vahvistettua kehystä ja että se nojautui virheellisesti Euroopan parlamentin ja neuvoston asetuksen (EU) N:o 182/2011 (3) 3 artiklan 5 kohdan mukaiseen kirjalliseen menettelyyn ja loukkasi suhteellisuusperiaatetta sekä syrjintäkiellon periaatetta.
               
            
         (1)  Euroopan parlamentin ja neuvoston asetuksen (EY) N:o 1925/2006 liitteen III muuttamisesta hydroksiantraseenijohdannaisia sisältävien kasvilajien osalta 18.3.2021 annettu komission asetus (EU) 2021/468 (EUVL 2021, L 96, s. 6).
      
         (2)  Vitamiinien, kivennäisaineiden ja eräiden muiden aineiden lisäämisestä elintarvikkeisiin 20.12.2006 annettu Euroopan parlamentin ja neuvoston asetus (EY) N:o 1925/2006 (EUVL 2006, L 404, s. 26).
      
         (3)  Yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä 16.2.2011 annettu Euroopan parlamentin ja neuvoston asetus (EU) N:o 182/2011 (EUVL 2011, L 55, s. 13).